Талапкерлер үшін дұрыс таңдау жасау маңызды - БҒМ
DATE: 15:51, 03 Маусым 2020 | GMT +5
TITLE: Талапкерлер үшін дұрыс таңдау жасау маңызды - БҒМ
URL: https://kaz.inform.kz/news/talapkerler-ushin-durys-tandau-zhasau-manyzdy-bgm_a3657436/
META: DATE: 15:51, 03 Маусым 2020 | GMT +5
TOTAL WORDS: 190
AUTHOR(S):
TEXT: Министрліктің мәлімдеуінше, Қазақ еңбек және әлеуметтік қатынастар академиясында да белгілі бір дайындық бағыттары бойынша білім беру қызметін жүргізу құқығына берілетін лицензияға қосымшалардың қолданылуы бір айға тоқтатылған. Сонымен қатар Алматы қаласының мамандандырылған ауданаралық әкімшілік сотының шешімімен Шет тілдер және іскерлік карьера университеті «Гуманитарлық ғылымдар», «Жаратылыстану ғылымы пәндері бойынша мұғалімдерді даярлау», «Педагогика және психология» сияқты даярлаудың бірнеше бағыты бойынша лицензияға қосымшаларынан айырылды. Ал, қайталап жүргізілген мемлекеттік бақылау нәтижесі бойынша 2020 жылғы 18 мамырда Д. Қонаев атындағы Еуразиялық заң академиясында лицензияға қосымшалардың қолданысы бір айға тоқтатылды. «Бұдан дейін хабарлағанымыздай, 2021 жылдан бастап білім туралы жеке үлгідегі құжаттарды беру нормасы енгізіледі, яғни, мемлекеттік үлгідегі дипломдар болмайды. Дипломдар іс жүзінде жоғары оқу орнының табыстылығы мен танымалдығын көрсететін болады», делінген хабарламада. Осы орайда талапкерлер мынадай аспектілерге назар аударғаны жөн:. – жоғары оқу орнының QS әлемнің үздік ЖОО рейтінгісінде және «Атамекен» ҰКП жүргізетін білім беру бағдарламасы рейтингісінде алатын орны;. – ЖОО-ның мәртебесі мен академиялық беделі;. – ұсынылатын білім беру қызметінің сапасы. Кадрларды даярлаудың өзекті бағыттары мен түлектердің жұмысқа орналасуы туралы ақпаратты «Атамекен» ҰКП-ның білім беру бағдарламаларын бағалау қорытындысы бойынша жасалған рейтингісін пайдалана отырып, алуға болады. Рейтинг «Атамекен» ҰКП мен ҚР Білім және ғылым министрлігінің ресми сайттарында орналастырылған
